Ямбол. Д-р Петко Лафчиев, дългогодишен завеждащ на отделение „Детска хирургия“ в МБАЛ „Св. Пантелеймон“ АД - Ямбол, е определен за носител на най-високото отличие в областта на здравеопазването в Ямбол – Награда на името на Хипократ. Това съобщиха от пресцентъра на Общината. Решението е взето на заседание на специализираната комисия към община Ямбол, съгласно Правилника за наградите и отличията на Община Ямбол.